CELEX: C2005/229/73
Language: fi
Date: 2005-09-17 00:00:00
Title: Asia T-286/05: Centre Européen pour la Statistique et le Développement A.s.b.l:n (C.E.S.D.) 18.7.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/34
            
         Centre Européen pour la Statistique et le Développement A.s.b.l:n (C.E.S.D.) 18.7.2005 Euroopan yhteisöjen komissiota vastaan nostama kanne
   (Asia T-286/05)
   (2005/C 229/73)
   Oikeudenkäyntikieli: ranska
   Centre Européen pour la Statistique et le Développement A.s.b.l. (C.E.S.D.), kotipaikka Luxemburg, on nostanut 18.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Dominique Grisay, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               1.
            
            
               toteaa, että komission 18.5.2005 tekemä päätös on pätemätön, koska se on harkintavallan väärinkäytön tulos ja/tai koska sitä ei ole perusteltu ja siihen liittyy ilmeinen arviointivirhe
            
         
               2.
            
            
               toissijaisesti toteaa, että kyseinen päätös on pätemätön sikäli kuin se koskee 25 sopimusta, joita tarkastus ei koskenut
            
         
               3.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   EUROSTAT-pääosastossa todettujen säännönvastaisuuksien jälkeen komissio teki riidanalaisen päätöksen, jolla se antoi valtuutetuille maksumääräyksen antajille ohjeet päättää mahdollisimman pikaisesti sopimuksissa vahvistetuin tavoin kaikki sopimussuhteet tiettyjen tahojen, joihin kantaja kuuluu, kanssa.
   Kanteensa tueksi kantaja väittää, että komissio on syyllistynyt harkintavallan väärinkäyttöön, koska riidanalaisessa päätöksessä jätetään huomiotta kussakin sopimuksessa vahvistetut erityiset riidanratkaisumenettelyt ja korvataan ne yksipuolisella päätöksellä, joka perustuu asetuksen C 1605/2002 (1) 93 artiklan 1 kohdan f alakohtaan. Kantaja väittää samassa yhteydessä, että riidanalaista päätöstä ei ole perusteltu.
   Kantaja vetoaa myös riidanalaiseen päätökseen liittyvään ilmeiseen arviointivirheeseen niiden tosiseikkojen luokittelussa, joista kantajaa moititaan, asetuksen EY 1605/2002 93 artiklan 1 kohdan f alakohdassa tarkoitettuna sopimusvelvoitteiden rikkomisena.
   Kantaja väittää lopuksi, että riidanalainen päätös perustuu tarkastukseen, joka koski ainoastaan yhtä sen ja komission välillä tehtyä sopimusta, ja että sitä ei näin ollen ole perusteltu ainakaan niiden 25 muun sopimuksen osalta, joita tarkastus ei koskenut.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettu asetus (EY, Euratom) N:o 1605/2002 (EYVL L 16.9.2002, s. 1)